open-index/open-wikipedia-markdown huggingface dataset:
Πολεμικό πλοίο Πίναφορ (οπερέτα)

μικρογραφία|Διαφημιστική αφίσα του 1879***Πολεμικό πλοίο Πίναφορ ή Η κοπέλα που αγάπησε έναν ναύτη*** (αγγλικός τίτλος: *H.M.S. Pinafore or The Lass That Loved a Sailor*) είναι κωμική όπερα σε δύο πράξεις, σε μουσική του Άρθουρ Σάλιβαν και λιμπρέτο του Ουίλιαμ Σβενκ Γκίλμπερτ. Η πρεμιέρα έγινε στις 25 Μαΐου 1878 στην Κωμική Όπερα του Λονδίνου. Με συνολικά 571 διαδοχικές παραστάσεις, ήταν η δεύτερη μεγαλύτερη σε διάρκεια παράσταση μουσικού θεατρικού έργου μέχρι εκείνη την εποχή. Το έργο ήταν η τέταρτη συνεργασία των Γκίλμπερτ και Σάλιβαν και η πρώτη τους διεθνής επιτυχία.

## Υπόθεση
Η ιστορία διαδραματίζεται στο βρετανικό πολεμικό πλοίο H.M.S. Πίναφορ*.* Η Ζοζεφίν, η κόρη του καπετάνιου, είναι ερωτευμένη με έναν ναύτη κατώτερης κοινωνικής τάξης, τον Ραλφ Ράκστροου, αν και ο πατέρας της σκοπεύει να την παντρέψει με τον σερ Τζόζεφ Πόρτερ, τον Πρώτο Άρχοντα του Ναυαρχείου. Η Ζοζεφίν αρχικά ακολουθεί την επιθυμία του πατέρα της, αλλά όταν ο σερ Τζόζεφ υπερασπίζεται την ισότητα της ανθρωπότητας, ο Ραλφ και η Ζοζεφίν ενθαρρύνονται να ανατρέψουν τη συμβατική κοινωνική τάξη, εξομολογούνται τον έρωτά τους και σχεδιάζουν έναν μυστικό γάμο. Ο καπετάνιος ανακαλύπτει αυτό το σχέδιο, αλλά όπως σε πολλές άλλες οπερέτες των Γκίλμπερτ και Σάλιβαν, μια εκπληκτική αποκάλυψη στο τέλος ανατρέπει τα πάντα: εμφανίζεται μια τροφός και κοινοποιεί το κρυμμένο από καιρό μυστικό της. Πριν από πολλά χρόνια, της εμπιστεύτηκαν να φροντίσει δύο μωρά, το ένα από κατώτερη τάξη και το άλλο ευγενικής καταγωγής. Ομολογεί ότι δυστυχώς μπέρδεψε τα παιδιά – το μωρό αρχοντικής καταγωγής ήταν ο Ραλφ και το έργο έχει αίσιο τέλος. 

## Σχολιασμός
αριστερά|μικρογραφία|Σκηνή από το πρόγραμμα παράστασης του 1886
Βασιζόμενος σε αρκετά από τα προηγούμενα ποιήματα της συλλογής του *Οι Μπαλάντες του* *Μπαμπ*, ο Γκίλμπερτ ανέπτυξε την πλοκή με ευθυμία και χιούμορ. Το θέμα της οπερέτας επικεντρώνεται στον έρωτα μεταξύ ανθρώπων από διαφορετικά κοινωνικά στρώματα και έτσι σατιρίζει το βρετανικό ταξικό σύστημα γενικότερα. Επιπλέον, διασκεδάζει σκωπτικά με τον πατριωτισμό, την πολιτική του κόμματος, το Βασιλικό Ναυτικό και την άνοδο αναρμόδιων ανθρώπων σε θέσεις εξουσίας. Ακόμη και ο τίτλος του έργου είναι αστείος, συνδυάζοντας κωμικά το όνομα ενός γυναικείου ενδύματος χωρίς μανίκια, ένα πίναφορ (γυναικεία ποδιά), με το τρομακτικό σύμβολο ενός πολεμικού πλοίου του Βασιλικού ναυτικού (H.M.S.).

Την τεράστια δημοτικότητα του *Πίναφορ* στη Βρετανία, τις Ηνωμένες Πολιτείες και άλλες χώρες ακολούθησε μια σειρά από νέες επιτυχημένες οπερέτες των Γκίλμπερτ και Σάλιβαν. Αργότερα γνωστά ως *Όπερες της Σαβοΐας,* αυτά τα έργα κυριάρχησαν στη μουσική σκηνή και στις δύο πλευρές του Ατλαντικού για περισσότερο από δύο δεκαετίες και συνεχίζουν να παίζονται και σήμερα. 

Η δομή και το ύφος αυτών των έργων, ιδιαίτερα του *Πίναφορ,* αντιγράφτηκαν συχνά και συνέβαλαν σημαντικά στην ανάπτυξη του σύγχρονου μιούζικαλ.

Το έργο έχει διασκευαστεί πολλές φορές για βιβλίο, εικονογραφημένα περιοδικά, την τηλεόραση και τον κινηματογράφο.

## Παραπομπές


Κατηγορία:Όπερες
Σκόρπιον (Mortal Kombat)

Ο **Σκόρπιον** (αγγλικά: *Scorpion*) είναι φανταστικός χαρακτήρας από το Mortal Kombat, ένα franchise από fighting games της Midway Games και της NetherRealm Studios. Ο Σκόρπιον είναι ένας απέθαντος νίντζα, που έχει ως κύριο χαρακτηριστικό την αναζήτηση του για την εκδίκηση για τους θανάτους του εαυτού του, της οικογένειας τους και της πατριάς του. Το βασικό όπλο του είναι το δόρυ κουνάι, το οποίο χρησιμοποιεί για να καμακώσει τους αντιπάλους.

Έχοντας κάνει το ντεμπούτο στο αρχικό παιχνίδι του 1992, ο Σκόρπιον έχει εμφανιστεί σε κάθε κύριο παιχνίδι εκτός από το *[[Mortal ombat 3|Mortal Kombat 3]]* (1995). Το παρελθόν του χαρακτήρα τον καθιερώνει ως **Χάνζο Χασάσι** (ιαπωνικά: 波佐志 半蔵), έναν πολεμιστή της φανταστικής πατριάς Σιράι Ραϊγιού, ο οποίος σκοτώθηκε από τον Μπι-Χαν της αντίπαλης πατριάς, Λιν Κουέι. Μέχρι το *[[Mortal Kombat 1]]*, που είναι ένα soft reboot του franchise, ο Σκόρπιον είναι και εχθρός και σύμμαχος του πολεμιστή της Λιν Κουέι **Κουάι Λιάνγκ** (κινέζικα: 奎良), τον κεντρικό Σαμπ-Ζίρο του franchise. Ξεκινώντας με το *[[Mortal Kombat 1]]* (2023), ο Κουάι Λιάνγκ γίνεται ο βασικός Σκόρπιον του franchise, με τον Σκόρπιον του Χανζο Χασασι να συνεχίσει να εμφανίζεται ως εκδοχές από εναλλακτικές αλληλουχίες.

## Εμφανίσεις

### Παιχνίδια της Midway
Στο Mortal Kombat (1992), o Σκόρπιον είναι ένα απέθαντο φάντασμα, ένας πολεμιστής που σκοτώθηκε από τον Σαμπ-Ζίρο, έχοντας μια γυναίκα και ένα παιδί, και επέστρεψε στα υπόλοιπα βασίλεια με σκοπό να πάρει την εκδίκηση του. Το τέλος υπονοεί πως η κατάρα της υπερφυσικής ύπαρξης του Σκόρπιον σημαίνει ότι μπορεί να εκδικηθεί αλλά δεν μπορεί επανενωθεί με τη ζωντανή οικογένεια του.

### Άλλα παιχνίδια
Ο Scorpion εμφανίστηκε ως επισκέπτης χαρακτήρας στα παιχνίδια της Midway NBA Jam Tournament Edition (1995), The Grid (2000), MLB Slugfest: Loaded (2004), και Psi-Ops: The Mindgate Conspiracy (2004).

Ο Scorpion μπήκε στο καστ του  του 2013 ως μεταφορτώσιμος χαρακτήρας. Στο τέλος του στο Classic Battle, αναλογιζομενος πώς κατέληξε στο κόσμο αυτό, ο Scorpion αντιμετώπισε τον Τράιγκον, ο οποίος τον κάλεσε θυμομένος με τον Scorpion γιατί είχε αφήσει τον στρατό των δαιμόνων του και του έκλεψε τη δόξα νικώντας τον Υψηλό Σύμβουλο της One-Earth (Σούπερμαν). Ο Scorpion μάχεται, νικά τον Τράιγκον και παίρνει τον έλεγχο των δαιμονικων δυνάμεων του, τις οποίες σκοπεύει να χρησιμοποιήσει για να κυβερνήσει τον κόσμο.

## Παραπομπές


Κατηγορία:Χαρακτήρες βιντεοπαιχνιδιών
Γιορκ (Οντάριο)

Το **Γιορκ** (αγγλικά: York) είναι πρώην πόλη εντός του Τορόντο. Βρίσκεται βορειοδυτικά του Παλιού Τορόντο, νοτιοδυτικά του Νορθ Γιορκ και ανατολικά του Ετόουμπικοου, όπου οριοθετείται από τον ποταμό Χάμπερ.

Αρχικά σχηματίστηκε ως Πολίχνη του Γιορκ, ενώ περιλάμβανε το νότιο τμήμα της κομητείας Γιορκ. Διαχωρίστηκε αρκετές φορές, δημιουργώντας το Ανατολικό Γιορκ και το Βόρειο Γιορκ. Το 1953 έγινε μέρος της ομοσπονδίας του Μητροπολιτικού Τορόντο. Απορρόφησε αρκετούς δήμους, συμπεριλαμβανομένων των Λάμπτον Μιλλς και Γουέστον και τελικά έγινε γνωστό ως η πόλη του Γιορκ. Το 1998, διαλύθηκε μαζί με το Μητροπολιτικό Τορόντο και τους δήμους που το αποτελούσαν και συγχωνεύτηκαν για να σχηματίσουν τη σημερινή πόλη του Τορόντο.

Σήμερα η περιοχή είναι ενσωματωμένη στο πολυπολιτισμικό μωσαϊκό του Τορόντο. Η περιοχή φιλοξενεί σήμερα μια σειρά από πορτογαλικές, τζαμαϊκανικές και λατινοαμερικανικές γειτονιές. Οι συνοικίες της πρώην απογραφής της πόλης είχαν καταγεγραμμένο πληθυσμό 145.662 κατοίκων το 2016.

Η δημογραφική κατανομή του πληθυσμού του Γιορκ είναι 61,0% Λευκοί, 14,4% Μαύροι και 5,8% Ισπανόφωνοι.

## Παραπομπές


Κατηγορία:Τορόντο
Ξύλινο Ικαρίας

Το **Ξύλινο** είναι μικρός οικισμός του Δήμου Ικαρίας στην Ικαρία, που βρίσκεται στις βορειοανατολικές πλαγιές του βουνού Αθέρας, σε απόσταση περίπου 10 χλμ. Β.-ΒΑ. από τον Άγιο Κήρυκο, ανάμεσα στο Περδίκι (Β.-ΒΔ.) και το Καταφύγι (Ν.-ΝΔ.). Ως ξεχωριστός οικισμός αναφέρεται επίσημα για πρώτη φορά το 2011 να απογράφεται στο δήμο Ικαρίας. Σύμφωνα με το Πρόγραμμα «Καλλικράτης» ανήκει στην κοινότητα Αγίου Κηρύκου που υπάγεται στη δημοτική ενότητα Αγίου Κηρύκου του Δήμου Ικαρίας και σύμφωνα με την απογραφή του 2011 απογράφησαν 16 κάτοικοι.

## Εξωτερικοί σύνδεσμοι

* Η πεζοπορική διαδρομή Έξω Φάρος - Ξύλινο από τον ιστότοπο https://el.wikiloc.com/.

## Παραπομπές


Κατηγορία:Δήμος Ικαρίας
Σπίριτ: Ο Ατίθασος

Το ***Σπίριτ: Ο Ατίθασος*** (πρωτότυπος αγγλικός τίτλος: *Spirit Untamed*) είναι αμερικανική ταινία κινουμένων σχεδίων υπολογιστή του 2021 σε παραγωγή από την DreamWorks Animation και διανομή από την Universal Pictures. Σκηνοθετήθηκε από τους Ελέιν Μπόγκαν και Έννιο Τορεσάν (στα μεγάλου μήκους σκηνοθετικά τους ντεμπούτα) από σενάριο των Όρι Γουόλινγκτον και Κριστίν Χαν. Ως αυτόνομη συνέχεια και spin-off του *[[Σπίριτ, Το Άγριο Άλογο]]* (2002) και η δεύτερη κινηματογραφική ταινία του franchise *Σπίριτ*, πρωταγωνιστούν οι φωνές των Ιζαμπέλα Μερσέντ, Τζέικ Τζίλενχαλ, Μαρσάι Μάρτιν, Μακένα Γκρέις, Τζούλιαν Μουρ, Ουάλτον Γκόγκινς, και Αντρέ Μπράουερ.

Το *Σπίριτ: Ο Ατίθασος* κυκλοφόρησε κινηματογραφικά στις Ηνωμένες Πολιτείες Αμερικής στις 4 Ιουνίου του 2021. Έλαβε μικτά σχόλια από τους κριτικούς και έγινε εισπρακτική αποτυχία αφού εισέπραξε $42 εκατομμύρια απέναντι σε έναν προϋπολογισμό $30 εκατομμυρίων.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2021
Κατηγορία:Αμερικανικές περιπετειώδεις ταινίες
Κατηγορία:Αμερικανικές ταινίες κινουμένων σχεδίων
Κατηγορία:Ταινίες σίκουελ
Κατηγορία:Ταινίες κινουμένων σχεδίων της DreamWorks Animation
Κατηγορία:Ταινίες spin-offs
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες παραγωγής Universal Pictures
Κατηγορία:Ταινίες κινουμένων σχεδίων του 2021
Κατηγορία:Αμερικανικές ταινίες της δεκαετίας 2020
Μαυρικάτο Ικαρίας

Το **Μαυρικάτο** είναι μικρός οικισμός της Ικαρίας.

## Γενικά στοιχεία
Το Μαυρικάτο βρίσκεται στο βορειοανατολικό τμήμα του νησιού, στις βορειοανατολικές πλαγιές του βουνού Αθέρας, σε υψόμετρο 360 μέτρα ενώ απέχει περίπου 4 χλμ. Β. από τον Άγιο Κήρυκο. Το χωριό έχει πάρει το όνομά του από τον πρώτο του κάτοικο με το επώνυμο "Μαυρίκης" και ενοριακός της ναός είναι η εκκλησία του Αγίου Ιωάννη του Πρόδρομου.

Ως ξεχωριστός οικισμός αναφέρεται επίσημα για πρώτη φορά το 1918 με το ΦΕΚ 204Α - 21/09/1918 να προσαρτάται στην τότε κοινότητα Καταφυγίου. Σύμφωνα με το Πρόγραμμα «Καλλικράτης» ανήκει στην κοινότητα Αγίου Κηρύκου που υπάγεται στη δημοτική ενότητα Αγίου Κηρύκου του Δήμου Ικαρίας και σύμφωνα με την απογραφή του 2011 απογράφησαν 10 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Δήμος Ικαρίας
Αρχηγός από Κούνια 2: Οικογενειακή Υπόθεση

Το ***Αρχηγός από Κούνια 2: Οικογενειακή Υπόθεση*** (πρωτότυπος αγγλικός τίτλος: *The Boss Baby: Family Business*) είναι Αμερικανική ταινία κινουμένων σχεδίων υπολογιστή του 2021 σε σκηνοθεσία από τον Τομ ΜακΓκαρθ από σενάριο του Μάικλ ΜακΚάλλερς. Σε παραγωγή από την DreamWorks Animation και διανομή από την Universal Pictures, βασίζεται χαλαρά στο βιβλίο του 2010 *The Boss Baby* και στην συνέχεια του που κυκλοφόρησε το 2016, *The Bossier Baby*. Ως συνέχεια του *[[Αρχηγός από Κούνια]]* (2017). Πρωταγωνιστούν οι φωνές των Άλεκ Μπάλντουιν, Τζέιμς Μάρσντεν, Έιμι Σεντάρις, Αριάνα Γκρίνμπλατ, Τζεφ Γκόλντμπλουμ, Έβα Λονγκόρια, Τζίμι Κίμελ, και Λίζα Κούντροου.

Η ταινία κυκλοφόρησε κινηματογραφικά στις Ηνωμένες Πολιτείες Αμερικής στις 2 Ιουλίου του 2021. Έλαβε αρνητικά προς θετικά σχόλια από τους κριτικούς και εισέπραξε $146 εκατομμύρια παγκοσμίως απέναντι σε έναν προϋπολογισμό $82 εκατομμυρίων. Μια συνέχεια βρίσκεται σε ανάπτυξη.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2021
Κατηγορία:3D ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες σίκουελ
Κατηγορία:Ταινίες κινουμένων σχεδίων της DreamWorks Animation
Κατηγορία:Ταινίες σε σκηνοθεσία Τομ ΜακΓκαρθ
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες με μουσική σύνθεση Χανς Ζίμμερ
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες παραγωγής Universal Pictures
Κατηγορία:Ταινίες 4DX
Κατηγορία:Ταινίες κινουμένων σχεδίων του 2021
Κατηγορία:Αμερικανικές ταινίες
Λαρδάδες Ικαρίας

Οι **Λαρδάδες** ή ο **Κουντουμάς** είναι μικρός οικισμός του Δήμου Ικαρίας στην Ικαρία.

## Γενικά στοιχεία
Οι Λαρδάδες βρίσκονται στις βορειοανατολικές πλαγιές του βουνού Αθέρας. Απέχει περίπου 2 χλμ. βόρεια από τον Άγιο Κήρυκο και είναι κτισμένος σε υψόμετρο 340 μέτρα σε περιοχή με πολύ πράσινο. Δίπλα και κάτω από το παλιό σχολείο του χωριού, στεγάζεται η πυροσβεστική υπηρεσία του Αγίου Κηρύκου. Σύμφωνα με τον Ι. Μελά η παλιά ονομασία *Κουντουμάς* οφείλεται στον πρώτο οικιστή του ενώ σε έγγραφο του 17ου αιώνα (1655) καταγράφεται το όνομα Νικόλαος Κουντουμάς.

## Διοικητικά - πληθυσμιακά στοιχεία
Ως *Κουντουμάς* αναφέρεται επίσημα για πρώτη φορά το 1918 με το ΦΕΚ 204Α - 21/09/1918 να προσαρτάται στην τότε κοινότητα Παναγίας και το 1981 να απογράφεται στον οικισμό  Άγιος Κήρυκος του δήμου Αγίου Κηρύκου. Ως Λαρδάδες αναφέρονται επίσημα από το 2001 να απογράφονται στο τότε Τοπικό Διαμέρισμα Αγίου Κηρύκου του τότε δήμου Αγίου Κηρύκου.  

Σύμφωνα με το Πρόγραμμα «Καλλικράτης» ανήκουν στην κοινότητα Αγίου Κηρύκου που υπάγεται στη δημοτική ενότητα Αγίου Κηρύκου του Δήμου Ικαρίας και σύμφωνα με την απογραφή του 2011 απογράφησαν 10 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι: 

## Παραπομπές


Κατηγορία:Δήμος Ικαρίας
Οι Κότες το 'Σκασαν

***Οι Κότες το 'Σκασαν*** (πρωτότυπος αγγλικός τίτλος: *Chicken Run*) είναι ταινία κινουμένων σχεδίων stop-motion του 2000 σε παραγωγή από τις Pathé, Aardman Animations, και DreamWorks Animation. Σκηνοθετήθηκε από τους Πίτερ Λορντ και Νικ Παρκ από σενάριο του Κάρεϊ Κιρκπάτρικ. Πρωταγωνιστούν οι φωνές των Τζούλια Σαγουάλα, Μελ Γκίμπσον, Τόνι Χέιγκαρθ, Μιράντα Ρίτσαρντσον, Φιλ Ντάνιελς, Λιν Φέργκιουσον, Τίμοθι Σπολ, Ιμέλντα Στόντον, και Μπέντζαμιν Γουίτροου.

*Οι Κότες το 'Σκασαν* κυκλοφόρησε κινηματογραφικά στις Ηνωμένες Πολιτείες Αμερικής στις 23 Ιουνίου του 2000 και στο Ηνωμένο Βασίλειο στις 30 Ιουνίου του 2000. Έλαβε αναγνώριση από τους κριτικούς και εισέπραξε $220 εκατομμυρίων παγκοσμίως απέναντι σε έναν προϋπολογισμό $42–45 εκατομμυρίων, γίνοντας η ταινία κινουμένων σχεδίων stop-motion με τις μεγαλύτερες εισπράξεις όλων των εποχών. Μια συνέχεια με τίτλο *[[Οι Κότες το 'Σκασαν: Η Αυγή της Κοτομπουκιάς]]* κυκλοφόρησε στις 15 Δεκεμβρίου του 2023 στο Netflix.

## Διανομή

### Συμμετέχουν Ηθοποιοί
* Μαρία Ζερβού
* Τάσος Μασμανίδης
* Εβίτα Παπασπύρου
* Κλεοπάτρα Ροντήρη

### Συντελεστές

## Παραπομπές


## Εξωτερικοί σύνδεσμοι

* 
* 
* 
* 

Κατηγορία:Ταινίες του 2000
Κατηγορία:Αγγλόφωνες ταινίες
Κατηγορία:Αμερικανικές αεροπορικές ταινίες
Κατηγορία:Αμερικανικές περιπετειώδεις ταινίες
Κατηγορία:Βρετανικές ταινίες κινουμένων σχεδίων
Κατηγορία:Βρετανικές περιπετειώδεις ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες με θέμα το περιβάλλον
Κατηγορία:Ταινίες που αφορούν την εκδίκηση
Κατηγορία:Ταινίες με μουσική σύνθεση Τζον Πάουελ
Κατηγορία:Ταινίες παραγωγής DreamWorks
Κατηγορία:Ταινίες κινουμένων σχεδίων της DreamWorks Animation
Κατηγορία:Ταινίες παραγωγής Pathé
Κατηγορία:Ταινίες κινουμένων σχεδίων του 2000
Κατηγορία:Βρετανικές ταινίες της δεκαετίας 2000
Κατηγορία:Αμερικανικές ταινίες της δεκαετίας 2000
Γουάλας & Γκρόμιτ στον Τεράστιο Λαχανόκηπο

Το ***Γουάλας & Γκρόμιτ στον Τεράστιο Λαχανόκηπο*** (πρωτότυπος αγγλικός τίτλος: *Wallace & Gromit: The Curse of the Were-Rabbit*) είναι ταινία κινουμένων σχεδίων stop-motion του 2005 σε σκηνοθεσία από τους Νικ Παρκ και Στιβ Μποξ (στο μεγάλου μήκους σκηνοθετικού ντεμπούτου του Μποξ) και παραγωγή από τις DreamWorks Animation και Aardman Animations. Πρωταγωνιστούν οι φωνές των Πίτερ Σάλις, Ρέιφ Φάινς, Έλενα Μπόναμ Κάρτερ, και Πίτερ Κέι.

Το *Γουάλας & Γκρόμιτ στον Τεράστιο Λαχανόκηπο* έκανε πρεμιέρα στο Σίδνεϊ στις 4 Σεπτεμβρίου του 2005, πριν κυκλοφορήσει στους κινηματογράφου στις Ηνωμένες Πολιτείες Αμερικής στις 7 Οκτωβρίου του 2005. Εισέπραξε $192.6 εκατομμύρια παγκοσμίως απέναντι σε έναν προϋπολογισμό $30 εκατομμυρίων. Έλαβε αναγνώριση από τους κριτικούς και κέρδισε διάφορα βραβεία συμπεριλαμβάνοντας Όσκαρ Καλύτερης Ταινίας Κινουμένων Σχεδίων, κάνοντάς το την δεύτερη και πιο πρόσφατη ταινία της DreamWorks που κέρδισε αυτό το βραβείο, αλλά και την πρώτη stop-motion ταινία που το κέρδισε. Μια αυτόνομη συνέχεια είναι προγραμματισμένη να κυκλοφορήσει το 2024 στο Netflix.

## Ελληνική μεταγλώττιση
* Γιάννης Στεφόπουλος ως Γουάλας και Χατς
* Λουίζα Μητσάκου ως Λαίδη Τότινγκτον
* Κώστας Αποστολίδης ως Βίκτωρ Κουάτερμαν
* Κώστας Δαρλάσης ως Γέροντας Κλέμεντ Χέτζες
* Κώστας Μπακάλης ως Κύριος Φούσκης
* Λέτα Μουσούτη ως Κύρια Φούσκα

*; Συμμετέχουν: Κατερίνα Γκίργκις, Πέτρος Δαμουλής, Θανάσης Κουρλαμπάς, Έλενα Γεροδήμου και Βάλια Πλαΐνη

*; Σκηνοθετική επιμέλεια/Προσαρμογή : Πέτρος Δαμουλής

*; Μετάφραση: Κάτια Πρωτογεροπούλου 

*; Στούντιο μεταγλώττισης: Power Music Productions

## Παραπομπές


## Εξωτερικοί σύνδεσμοι

* 
*  στον επίσημο ιστότοπο *Γουάλας και Γκρόμιτ*
* 
* 

Κατηγορία:Ταινίες του 2005
Κατηγορία:Ταινίες παραγωγής DreamWorks
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες κινουμένων σχεδίων της DreamWorks Animation
Κατηγορία:Ταινίες τοποθετημένες στην Αγγλία
Κατηγορία:Ταινίες κινουμένων σχεδίων του 2005
Κατηγορία:Αμερικανικές ταινίες της δεκαετίας 2000
Κατηγορία:Βρετανικές ταινίες της δεκαετίας 2000
Κατηγορία:Όσκαρ Καλύτερης Ταινίας Κινουμένων Σχεδίων
Ποντικούπολη

Το ***Ποντικούπολη*** (πρωτότυπος αγγλικός τίτλος: *Flushed Away*) είναι ταινία κινουμένων σχεδίων υπολογιστή του 2006 σε σκηνοθεσία από τους Σαμ Φελ και Ντέιβιντ Μπάουερς (στα μεγάλου μήκους σκηνοθετικού τους ντεμπούτα) και σενάριο από τους Ντικ Κλέμεντ, Ίαν Λα Φρενάις, Κρις Λόιντ, Τζο Κίναν, και Γουίλ Ντέιβις. Πρωταγωνιστούν οι φωνές των Χιου Τζάκμαν, Κέιτ Γουίνσλετ, Ίαν ΜακΚέλεν, Σέιν Ρίτσι, Μπίλι Νάιτι, Άντι Σέρκις, Ζαν Ρενό.

Το *Ποντικούπολη* κυκλοφόρησε στους κινηματογράφους στις Ηνωμένες Πολιτείες Αμερικής στις 3 Νοεμβρίου του 2006 από την Paramount Pictures. Παρόλο που έλαβε θετικά σχόλια από τους κριτικούς, έγινε εισπρακτική αποτυχία, εισπράττοντας $178 εκατομμύρια παγκοσμίως απέναντι σε έναν προϋπολογισμό $149 εκατομμυρίων. Αυτό οδήγησε στην DreamWorks Animation να τελειώνει την συνεργασία της με την Aardman Animations αφού έχασαν $109 εκατομμύρια.

## Παραπομπές


## Εξωτερικοί σύνδεσμοι

* 
* 
* 
* 

Κατηγορία:Ταινίες του 2006
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων της DreamWorks Animation
Κατηγορία:Ταινίες παραγωγής Paramount Pictures
Κατηγορία:Ταινίες κινουμένων σχεδίων της Paramount Pictures
Κατηγορία:Ταινίες τοποθετημένες στην Αγγλία
Κατηγορία:Ταινίες τοποθετημένες στο Λονδίνο
Κατηγορία:Ταινίες κινουμένων σχεδίων του 2006
Κατηγορία:Αμερικανικές ταινίες της δεκαετίας 2000
Τσιμιτοέν

Το **Τσίμιτόεν** ή **Κίμιενσάαρι** (σουηδ. *Kimitoön*, φινλ. *Kemiönsaari*) είναι νησί και δήμος της Φινλανδίας. Με έκταση 524 τετραγωνικά χιλιόμετρα είναι το δεύτερο μεγαλύτερο σε έκταση θαλάσσιο νησί της χώρας (διότι υπάρχουν και δύο επιπλέον νησιά μέσα σε λίμνες της που είναι μεγαλύτερα). Ο δήμος, που περιλαμβάνει το μεγαλύτερο μέρος του νησιού, συστάθηκε την 1η Ιανουαρίου 2009, με τη συγχώνευση των Δήμων Ντράγκσφγιορδ (*Dragsfjärd*), Τσίμιτο (*Kimito*) και Βέστανφγιορδ (*Västanfjärd*).

Το Κίμιτόεν υπάγεται στη διοικητική περιοχή της Νοτιοδυτικής Φινλανδίας. Ο δήμος είχε πληθυσμό 6.525 κατοίκους το 2023 και έχει έκταση 2.800,99 τετραγωνικά χιλιόμετρα, στα οποία όμως συμπεριλαμβάνονται και τα χωρικά ύδατα, με μόλις τα 686,93 τετρ. χιλιόμετρα να αντιστοιχούν στην ξηρά. Το νησί έχει πληθυσμό 7.500 κατοίκους, όντας διαιρεμένο μεταξύ δύο δήμων: του Δήμου Τσίμιτόεν και του Δήμου Σάλο, εκ των οποίων ο Δήμος Σάλο έχει το μεγαλύτερο μέρος του στην ηπειρωτική χώρα. Το Τσίμιτόεν είναι δίγλωσσο, με τη μεγάλη πλειονότητα των κατοίκων να ομιλούν τη σουηδική ως μητρική τους γλώσσα και σχετικώς λίγους να ομιλούν τη φινλανδική.

## Παραπομπές


## Εξωτερικοί σύνδεσμοι
* Επίσημος ιστότοπος του Δήμου (στη σουηδική και τη φινλανδ. γλώσσα)
*  στα Βικιταξίδια

Κατηγορία:Νησιά της Φινλανδίας
Κατηγορία:Νησιά της Βαλτικής
Κατηγορία:Δήμοι της Νοτιοδυτικής Φινλανδίας
Πλατάνι Ικαρίας

Το **Πλατάνι** είναι πολύ μικρός συνοικισμός στο Στελί του Δήμου Ικαρίας που απογράφεται ξεχωριστά από το 2011 και ο οποίος βρίσκεται στην περιοχή της Μεσσαριάς (δηλ. στο μέσον του νησιού). Αναφερόταν επίσημα και μετά την Ένωση της Ικαρίας με την Ελλάδα, το 1918 στο ΦΕΚ 204Α - 21/09/1918 αλλά το 1940 καταργήθηκε. Σύμφωνα με το Πρόγραμμα «Καλλικράτης» μαζί με την Ακαμάτρα, τη Δάφνη, τα Κοσοίκια, το Πετροπούλι, την Πλαγιά και το Στελί αποτελούν την Κοινότητα Δάφνης που υπάγεται στη δημοτική ενότητα Ραχών του Δήμου Ικαρίας ενώ σύμφωνα με την απογραφή του 2011 απογράφησαν 10 κάτοικοι.

## Παραπομπές


Κατηγορία:Δήμος Ικαρίας
Κάμπα Ικαρίας

Η **Κάμπα** είναι πολύ μικρός συνοικισμός του Δήμου Ικαρίας που απογράφεται ξεχωριστά από το 2011 και ο οποίος βρίσκεται στις πλαγιές του Αθέρα και σε απόσταση περίπου 10 χλμ. Δ.-ΝΔ. από τον Άγιο Κήρυκο. Παλιό χωριό του νησιού που αποτελούσε τον αμπελώνα του Ξυλοσύρτη αλλά σταδιακά εγκαταλήφθηκε από τους κατοίκους του. Σύμφωνα με το Πρόγραμμα «Καλλικράτης» ανήκει στην Κοινότητα Αγίου Κηρύκου που υπάγεται στη Δημοτική Ενότητα Αγίου Κηρύκου του Δήμου Ικαρίας ενώ σύμφωνα με την απογραφή του 2011 απογράφηκε 1 μόνο κάτοικος.

## Εξωτερικοί σύνδεσμοι

* Κάμπα Ικαρίας ο αμπελώνας του Ξυλοσυρτιού υψόμετρο 570 μ. στο https://www.youtube.com/.
* Η Κάμπα από τον ιστότοπο https://ikaria2.webnode.gr/.

## Παραπομπές


Κατηγορία:Δήμος Ικαρίας
Έξω Φάρος Ικαρίας

Ο **Έξω Φάρος** είναι ακατοίκητος συνοικισμός του Φάρου στον Δήμο Ικαρίας που απογράφεται ξεχωριστά από το 2001 σε υψόμετρο 70 μέτρα και ο οποίος βρίσκεται στο βόρειο τμήμα του νησιού και τη νοτιοδυτικά άκρη του Αερολιμένα Ικαρίας. Σύμφωνα με το Πρόγραμμα «Καλλικράτης» ανήκει στην Κοινότητα Αγίου Κηρύκου που υπάγεται στη Δημοτική Ενότητα Αγίου Κηρύκου του Δήμου Ικαρίας ενώ σύμφωνα με την απογραφή του 2011 δεν έχει κατοίκους, όπως και με αυτήν του 2001.

## Παραπομπές


Κατηγορία:Δήμος Ικαρίας
Μανάκι

Το **Μανάκι** η αλλιώς *Μανακολιά, Γλυκομάνακο ή Κοθρέικη* είναι ποικιλία ελιάς διπλής χρήσης (βρώσιμη και ελαιοποιήσιμη) που Καλλιεργείται  στην Ανατολική Πελοπόννησο στους νομούς Αργολίδας και ένα μέρος του Νομού Αρκαδίας στη (Κυνουρία). Πλέων την συναντάμε στη Κορινθία και στην πρώην επαρχία Τροιζηνίας. Καλλιεργείται σε μεγάλο βαθμό και στους νομούς Φωκίδας και Φθιώτιδας. Συναντίεται επίσης σποραδικά στην υπόλοιπη Πελοπόννησο και ιδίως στους νομούς Μεσσηνίας και Λακωνίας. Πρόκειται για μία απο τις πιο διαδεδομένες ποικιλίες ελιάς στην Ελλάδα. Εντοπίζεται επίσης στην Κύπρο και στην Κορσική. Δεν πρέπει να συγχύζεται με την παρόμοια αλλα διαφορετική ποικιλία που λέγεται Αγγουρομάνακο. 

Θεωρείται μεσόκαρπη ποικιλία ελιάς με μέσο βάρος καρπού 4,7 γραμμάρια. Έχει σχέση σάρκας προς πυρήνα 5,7:1 και η περιεκτικότητα του σε λάδι κυμαίνεται μεταξύ 20 με 25%. Η ποικιλία θεωρείται ιδιαίτερα ανθεκτική στο ψύχος αλλά και στην έντονη ξηρασία που χαρακτηρίζει το κλίμα των περιοχών καταγωγής του. Είναι μία απο τις πιο όψιμες ποικιλίες ελιάς αφού οι καρποί του μπορεί να γίνουν μαύροι και τον Ιανουάριο. Καλλιεργείται απο το επίπεδο της θάλασσας μέχρι τα 650 μέτρα περίπου. Παρόλα αυτά θεωρείται ιδιαίτερα επιρρεπής σε αρρώστιες όπως το κυκλοκόνιο, το γλοιοσπόριο και τον καρκίνο της ελιάς.

Η ποικιλία Μανάκι παράγει εκλεκτό ελαιόλαδο που είναι ιδιαίτερα γλυκό και ήπιο και διακρίνεται απο την έντονη αρωματικότητα του. 

## Παραπομπές


Κατηγορία:Ποικιλίες ελιάς
Μεγαρείτικη

Η **Μεγαρείτικη** η αλλιώς *Λαδολιά, Περαχωρίτικη και Βωβοδίτικη* είναι ποικιλία ελιάς διπλής χρήσης (βρώσιμη και ελαιοποιήσιμη) που εντοπίζεται κυρίως στην Αττική, Πελοπόννησο (κυρίως το ανατολικό της κομμάτι), Εύβοια, Φθιώτιδα, Μαγνησία, Πιερία και Χαλκιδική. Πρόκειται για μία απο τις πιο διαδεδομένες ποικιλίες ελιάς στην Ελλάδα. Παρότι έχει επικρατήσει να λέγεται Μεγαρίτικη είναι αυτόχθονη ποικιλία όλης της νότιας Ελλάδας. 

Θεωρείται μεσόκαρπη ποικιλία ελιάς με μέσο βάρος καρπού 4,2 γραμμάρια. Έχει σχέση σάρκας προς πυρήνα 9:1 και η περιεκτικότητα του σε λάδι κυμαίνεται μεταξύ 20 με 25%. Η ποικιλία θεωρείται ιδιαίτερα ανθεκτική στο ψύχος αλλά και στην έντονη ξηρασία που χαρακτηρίζει το κλίμα των περιοχών καταγωγής του. Καλλιεργείται απο το επίπεδο της θάλασσας μέχρι τα 650 μέτρα περίπου. Στην Ανατολική Πελοπόννησο καλλιεργείται συχνά μαζί με την ποικιλία Μανάκι.

Η ποικιλία Μεγαρείτικη παράγει ελαιόλαδο καλής ποιότητας που δεν είναι ούτε πικρό ούτε γλυκό και διακρίνεται απο την έντονη αρωματικότητα του.

## Παραπομπές


Κατηγορία:Ποικιλίες ελιάς
Ρότζερ Γκριμάου

Ο **Ρότζερ Γκριμάου Γκραζέρα** (καταλανικά: Roger Grimau Gragera, 14 Ιουλίου 1978) είναι Ισπανός επαγγελματίας προπονητής καλαθοσφαίρισης και πρώην καλαθοσφαιριστής, ο οποίος ήταν σουίνγκμαν, που μπορούσε να παίξει επίσης ως πόιντ γκαρντ. Είναι ο τωρινός προπονητής της Μπούρσασπορ Μπάσκετ.

## Σταδιοδρομία ως παίκτης

### Σε συλλόγους
Ο Γκριμάου βοήθησε τη Λιέιδα Μπάσκετ στην άνοδο στη Liga ACB, την κορυφαία κατηγορία. Ήταν το αναμφισβήτητο αστέρι μιας νεαρής ομάδας που κέρδισε την άνοδο στο πρωτάθλημα. Εκτός από τον τίτλο του all-star στη σεζόν ανόδου τους, κέρδισε επίσης μια μεταγραφή στην επόμενη ομάδα του, τη Μπαρτσελόνα και μαζί της, μια κλήση στην Εθνική Ισπανίας, με την οποία κέρδισε το χρυσό μετάλλιο στους Μεσογειακούς Αγώνες του 2001.

Τον Ιούλιο του 2011, υπέγραψε διετές συμβόλαιο με την Μπιλμπάο Μπασκέτ. Έμεινε στο σύλλογο μέχρι το Σεπτέμβριο του 2014.

Τον Ιούνιο του 2015, ο Γκριμάου αποφάσισε να αποσυρθεί ως παίκτης.

### Εθνική ομάδα
Ο Γκριμάου υπήρξε μέλος της Εθνικής Ισπανίας, με την οποία κέρδισε το χρυσό μετάλλιο στους Μεσογειακούς Αγώνες του 2001 και το αργυρό μετάλλιο στο Ευρωμπάσκετ του 2003.

## Σταδιοδρομία ως προπονητής
Ο Γκριμάου ξεκίνησε την προπονητική σταδιοδρομία του τη σεζόν 2015–16, ως βοηθός προπονητή στον ερασιτεχνικό καταλανικό σύλλογο ΚΜ Σαντ Τζουστ. Ένα χρόνο αργότερα, υπέγραψε με τον σύλλογο της Liga EBA (τέταρτη κατηγορία), ΤΑΚ Σαντς, για την πρώτη του εμπειρία ως προπονητής.

Στις 26 Ιουνίου 2023, ο Γκριμάου διορίστηκε προπονητής της Μπαρτσελόνα, αντικαθιστώντας τον Σαρούνας Γιασικέβιτσιους.

Στις 5 Νοεμβρίου 2024, υπέγραψε με τη Ντιναμό Βουκουρεστίου της Liga Națională.

Στις 26 Μαρτίου 2026, υπέγραψε με την Μπούρσασπορ Μπάσκετ της Basketbol Süper Ligi (BSL).

## Διακρίσεις

### Ως παίκτης

#### Μπαρτσελόνα
* **[[Ευρωλίγκα ανδρών|Ευρωλίγκα]]:**
** 2009–10
* **[[Πρωτάθλημα καλαθοσφαίρισης Ισπανίας|Πρωτάθλημα Ισπανίας]]:**
** 2003–04, 2008–09, 2010–11
* **Κύπελλο Ισπανίας:**
** 2007, 2010, 2011
* **Σούπερ Καπ Ισπανίας:**
** 2004, 2009, 2010

#### Λιέιδα
* **2η Κατηγορία Ισπανίας:**
** 2001

#### Εθνική Ισπανίας
* Μεσογειακοί Αγώνες 2001: 
* Ευρωμπάσκετ 2003: 

## Παραπομπές


## Εξωτερικοί σύνδεσμοι

* Προφίλ στο Euroleague.net
* Προφίλ στο Eurobasket.com
* Προφίλ Ισπανικής Λίγκας  αρχείο (ισπανικά)
* Προφίλ στη FIBA

Κατηγορία:Ισπανοί καλαθοσφαιριστές
Κατηγορία:Καταλανοί καλαθοσφαιριστές
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Ισπανίας
Κατηγορία:Αθλητές στους Μεσογειακούς Αγώνες 2001
Κατηγορία:Ισπανοί Μεσογειονίκες
Κατηγορία:Καλαθοσφαιριστές Ευρωμπάσκετ 2003
Κατηγορία:Καλαθοσφαιριστές Μπανταλόνα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές Μπιλμπάο
Κατηγορία:Ισπανοί προπονητές καλαθοσφαίρισης
Κατηγορία:Προπονητές καλαθοσφαίρισης Μπαρτσελόνα
Καντομπλέ

δεξιά|μικρογραφία| Ένα άτομο ντυμένο ως ο ορισά Όμπα, σε ναό στη Βραζιλία.
Το **Καντομπλέ** () είναι μια αφρικανική διασπορική θρησκεία που αναπτύχθηκε στη Βραζιλία τον 19ο αιώνα. Προέκυψε μέσα από μια διαδικασία συγκρητισμού μεταξύ πολλών από τις παραδοσιακές θρησκείες της Δυτικής Αφρικής, ιδιαιτέρως των Γιορούμπα, Μπάντου και Γκμπε. Έχει επίσης κάποιες επιρροές από τη ρωμαιοκαθολική μορφή του Χριστιανισμού. Δεν υπάρχει κάποια κεντρική αρχή που ελέγχει το Καντομπλέ, και είναι οργανωμένο γύρω από αυτόνομους *terreiros* (οίκους).

Το Καντομπλέ περιλαμβάνει τη λατρεία πνευμάτων γνωστών ως *ορισάς (orixás*). Οι ορισάς αντλούν τα ονόματα και τις ιδιότητές τους από παραδοσιακές δυτικοαφρικανικές θεότητες, αλλά εξισώνονται με Ρωμαιοκαθολικούς αγίους. Διάφοροι μύθοι λέγονται για αυτούς, και θεωρούνται υποτελείς μιας υπερβατικής θεότητας δημιουργού, του Ολουντουμαρέ (Oludumaré). Κάθε άτομο πιστεύεται ότι έχει έναν ορισά συνδεδεμένο μαζί του από πριν τη γέννησή του, που επηρεάζει την προσωπικότητά του. Όντας μια παράδοση που περιλαμβάνει μύηση, τα μέλη του Καντομπλέ συναντώνται συνήθως σε ναούς γνωστούς ως *terreiros* *(τεχέιρος)* που διευθύνονται από ιερείς που ονομάζονται *babalorixás (μπαμπαλορισάς)* και ιέρειες που ονομάζονται *ialorixás (ιαλορισάς)*. Μια κεντρική τελετουργία περιλαμβάνει τυμπανισμούς, τραγούδι και χορό από τους πιστούς, προκειμένου να ενθαρρύνουν έναν ορισά να καταλάβει ένα από τα μέλη τους. Πιστεύουν ότι μέσω αυτού του δαιμονισμένου ατόμου μπορούν να επικοινωνήσουν απευθείας με μια θεότητα. Οι προσφορές στους ορισάς περιλαμβάνουν φρούτα και θυσιασμένα ζώα. Προσφορές δίνονται επίσης σε μια σειρά από άλλα πνεύματα, όπως στον *boiadero (γελαδάρη),* στον *preto velho (μαύρο γέρο),* στους *caboclos* *(πνεύματα ανθρώπων με μικτή καταγωγή ιθαγενών και λευκών),* και στα πνεύματα των νεκρών, τα *egun*. Διάφορες μορφές μαντείας χρησιμοποιούνται για την αποκρυπτογράφηση μηνυμάτων από τους ορισάς. Εξέχοντα ρόλο παίζουν επίσης οι θεραπευτικές τελετουργίες και η παρασκευή φυλαχτών και φυτικών θεραπειών και λουτρών.
δεξιά|μικρογραφία| Ένα τελετουργικό Καντομπλέ το 2008
αριστερά|μικρογραφία| Ένα τελετουργικό Καντομπλέ το 2008
δεξιά|μικρογραφία|Ένα άγαλμα που απεικονίζει τον ορισά Xangô μέσα σε ένα terreiro (οίκο) Καντομπλέ στο Σάο Πάολο. Διακρίνεται από την κατοχή ενός δικέφαλου τσεκουριού, του ''oxê''
[δεξιά|μικρογραφία| Ένα άγαλμα της orixá [Γεμάτζα|Iemanjá στη Βραζιλία, με προσφορές τοποθετημένες γύρω της]]
δεξιά|μικρογραφία| Ένα άγαλμα μέσα σε ένα terreiro Καντομπλέ στο Σάο Πάολο. Απεικονίζει ένα πνεύμα ιθαγενή, τα επονομαζόμενα caboclo
[δεξιά|μικρογραφία| Μια τελετή Καντομπλέ στο νησί Ιταπαρίκα στην [Μπαΐα (πολιτεία)|Μπαΐα]]

Κατηγορία:Σελίδες με πηγές CS1 στα Πορτογαλικά (pt)
Κατηγορία:Θρησκεία
Νεοαντωνυμία

Οι **Νεοαντωνυμίες** είναι μια κατηγορία νεολογικών αγγλικών τριτοπρόσωπων προσωπικών αντωνυμιών πέρα από τα «he» («αυτός»), «she» («αυτή»), «they» ή «it» («αυτό»). Οι νεοαντωνυμίες προτιμώνται από ορισμένα μη δυαδικά άτομα, γιατί αισθάνονται ότι παρέχουν την επιλογή να αποτυπώσουν την ταυτότητα φύλου τους με μεγαλύτερη ακρίβεια από ότι οι συμβατικές αντωνυμίες.

Οι νεοαντωνυμίες μπορεί να είναι λέξεις δημιουργημένες για να χρησιμεύσουν ως αντωνυμίες, όπως "/", ή λέξεις που προέρχονται από ήδη υπάρχουσες λέξεις, που έχουν μετατραπεί σε προσωπικές αντωνυμίες, όπως "/". Κάποιες νεοαντωνυμίες παραπέμπουν στο they/them («αυτό»), όπως το "/", μια μορφή αντωνυμίας Spivak.

Μια έρευνα από το The Trevor Project το 2020 διαπίστωσε ότι το 96% των ΛΟΑΤ νέων που συμμετείχαν στην έρευνα δεν χρησιμοποιούσαν τις νεοαντωνυμίες.  Η διαδικτυακή απογραφή "Gender Census" ("Απογραφή Φύλου") ανέφερε το 2022 ότι οι αντωνυμίες "//" ήταν οι πιο δημοφιλείς νεοαντωνυμίες μεταξύ των ερωτηθέντων, καθώς χρησιμοποιούνταν από το 9,9% των 39.765 ερωτηθέντων.

## Ιστορία
Η χρήση της αγγλικής αντωνυμίας τρίτου προσώπου "they" στον ενικό είχε πρωτοεμφανιστεί τον 14ο αιώνα, περίπου έναν αιώνα αφότου εμφανίστηκε στον πληθυντικό.** Νεότερες αντωνυμίες δεν είχαν επινοηθεί παρά μόνο μετά τον 18ο αιώνα.

Ο όρος «νεοαντωνυμία» εμφανίστηκε τη δεκαετία του 2010.

* Αντωνυμία Spivak
* ΛΟΑΤ αργκό
* Μη δυαδικό φύλο
* Ταυτότητα φύλου

## Παραπομπές

Κατηγορία:Τρανς άτομα
Κατηγορία:Κοινωνικό φύλο
Αλογονήσι Λήμνου

Η νησίδα **Αλογονήσι** ή **Αλόγα** ή **Άλογο** βρίσκεται στον κόλπο του Μούδρου στην Λήμνο, δυτικά του ομώνυμου οικισμού και βορειοδυτικά από το ακρωτήριο Σαγράδα. Η γεωγραφική θέση της καθορίζει τις δύο από τις τρεις εισόδους (στόμια) του λιμανιού του Μούδρου, το μεσαίο και το δυτικό, προς τον Μαύρο Βράχο και την ακτή αντίστοιχα. Στα βόρεια της νησίδας είναι το ακρωτήριο Πούντα (όπου βρίσκεται το αρχαίο νεκροταφείο της Λήμνου) και βορειοδυτικά η παραλία Αγία Βαρβάρα. Έχει χαρακτηριστεί περιοχή "Ιδιαίτερου Φυσικού Κάλλους" και χρήζει ειδικής προστασίας.

Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης) και αναφέρεται ως ξεχωριστός οικισμός από το 2001 να απογράφεται στο τότε Τοπικό Διαμέρισμα Πεδινού του τότε δήμου Νέας Κούταλης. Είναι ακατοίκητη και έχει έκταση 0,286 τ.χλμ.**** 

## Παραπομπές


Κατηγορία:Βραχονησίδες της Λήμνου
Καστριά Λήμνου

Τα **Καστριά** ή το **Καστρί** είναι ακατοίκητη νησίδα στη δυτική είσοδο του κόλπου του Μούδρου στην Λήμνο. Βρίσκεται στη δυτική είσοδο του κόλπου, νότια της χερσονήσου του Φακού, δίπλα και νότια της βραχονησίδας Κόμπι. Έχει έκταση 0,024 τ.χλμ., περίμετρο 747 μέτρα και το ψηλότερο σημείο της φθάνει τα 33 μέτρα. Αποτελεί μέρος του δικτύου Natura 2000 (GR4110008)και έχει χαρακτηριστεί Καταφύγιο Άγριας Ζωής. Σύμφωνα με τον περιηγητή Conze (1858) έως τα μέσα του 19ου αιώνα υπήρχαν  ερείπια μεσαιωνικού κάστρου. Διοικητικά, σύμφωνα με το πρόγραμμα Καλλικράτης ανήκει στον Δήμο Λήμνου της Περιφέρειας Βορείου Αιγαίου και αναφέρεται ως ξεχωριστός οικισμός από το 2001 να απογράφεται στο τότε Τοπικό Διαμέρισμα Τσιμανδρίων του τότε δήμου Νέας Κούταλης. 

## Παραπομπές


Κατηγορία:Βραχονησίδες της Λήμνου
Τρεις από το Πουθενά: Το Έπος της Αρκάντια

Το ***Τρεις από το Πουθενά: Το Έπος της Αρκάντια*** (πρωτότυπος αγγλικός τίτλος: *3Below: Tales of Arcadia*), ή απλά ***Τρεις από το Πουθενά*** είναι Αμερικανική τηλεοπτική σειρά κινουμένων σχεδίων σε παραγωγή από την DreamWorks Animation, και το δεύτερο μέρος της τριλογίας *[[Το Έπος της Αρκάντια]]* του Γκιγιέρμο Ντελ Τόρο.

Η σειρά ανακοινώθηκε στις 12 Δεκεμβρίου του 2017 από το Netflix και την DreamWorks. Ο πρώτος κύκλος που αποτελείται από 13 επεισόδια κυκλοφόρησε στις 21 Δεκεμβρίου του 2018 στο Netflix. Η σειρά ολοκληρώθηκε με την κυκλοφορία του δεύτερου κύκλου στις 12 Ιουλίου του 2019.

Το τρίτο και τελευταίο μέρος της τριλογίας, με τίτλο *[[Οι Μάγοι: Το Έπος της Αρκάντια|Οι Μάγοι]]*, κυκλοφόρησε στις 7 Αυγούστου του 2020. Η ταινία μεγάλου μήκους, *[[Κυνηγοί Τρολ: Το Ξύπνημα των Τιτάνων]]*, κυκλοφόρησε στο Netflix στις 21 Ιουλίου του 2021.

## Παραπομπές


## Εξωτερικοί σύνδεσμοι

* 
* 
* 

Κατηγορία:Τηλεοπτικές σειρές Netflix
Κατηγορία:Τηλεοπτικές σειρές της DreamWorks Animation
Κατηγορία:Τηλεοπτικές σειρές της Universal Television
Κατηγορία:Το Έπος της Αρκάντια
Ρούμιγια

200px|thumb|Ο μικρός Ιερός Ναός της Αγίας Τριάδος στην κορυφή
Η **Ρούμιγια** (σερβικά: Румија) είναι βουνό στο νότιο Μαυροβούνιο, ανάμεσα στο Αδριατικό πέλαγος και τη λίμνη Σκόδρας. Το υψηλότερο σημείο είναι η *Ρούμιγια*, στα 1.594 μέτρα. Το βουνό υψώνεται πάνω από το Αντιβάριο, το σημερινό Μπαρ, και αποτελεί έναν φυσικό Δειναρικό φραγμό, που χωρίζει την Αδριατική από το λεκανοπέδιο της Σκόδρας. Είναι το νοτιότερο βουνό του Μαυροβουνίου, και με προεξοχή 1.500 μέτρων, ένα από τα πιο προεξέχοντα.

Το όρος Ρούμιγια είναι τοποθεσία με μεγάλη θρησκευτική σημασία. Ο Σταυρός του Ιωάννη Βλαδίμηρου μεταφέρεται κάθε χρόνο τον Αύγουστο στη εορτή της Πεντηκοστής από το χωριό Βέλι Μικουλίτσι μέχρι την κορυφή της Ρούμιγιας. Παραδοσιακά, εκτός από Ορθοδόξους Χριστιανούς της περιοχής του Αντιβαρίου, στην πομπή και την ανάβαση στην κορυφή της Ρούμιας συμμετέχουν και Καθολικοί και Μουσουλμάνοι. Το προσκύνημα έχει συμβολίσει τη συνεργασία μεταξύ των θρησκειών και των εθνοτήτων εντός της χώρας, ακόμη και στις δύσκολες στιγμές.

## Παραπομπές


Κατηγορία:Βουνά του Μαυροβουνίου
Κατηγορία:Μπαρ (Μαυροβούνιο)
Οι Μάγοι: Το Έπος της Αρκάντια

***Οι Μάγοι: Το Έπος της Αρκάντια*** (πρωτότυπος αγγλικός τίτλος: *Wizards: Tales of Arcadia*), ή απλά ***Οι Μάγοι*** είναι Αμερικανική μίνι σειρά κινουμένων σχεδίων που δημιουργήθηκε από τον Γκιγιέρμο Ντελ Τόρο και παράχθηκε από τις DreamWorks Animation Television και Double Dare You Productions. Είναι το τρίτο και τελευταίο μέρος της τριλογίας *[[Το Έπος της Αρκάντια]]*, ακολουθώντας τα *[[Κυνηγοί Τρολ: Το Έπος της Αρκάντια|Κυνηγοί Τρολ]]* (2016–2018) και *[[Τρεις από το Πουθενά: Το Έπος της Αρκάντια|Τρεις από το Πουθενά]]* (2018–2019) και κυκλοφόρησε στις 7 Αυγούστου του 2020 στο Netflix.

Είναι η μόνη μίνι σειρά της τριλογίας, και εξερευνά την ιστορία του Χίσιρντουξ "Ντούξι" Κάσπεραν, ενός πρώην βοηθού του θρυλικού Μέρλιν που ξεχάστηκε για αιώνες και τώρα είναι πρόθυμος να αποδείξει την αξία του ως ένας μάγος στα μάτια του παλιού αφεντικού του.

*Οι Μάγοι* έλαβε επαίνους από τους κριτικούς ως μια εκπληκτική σειρά κινουμένων σχεδίων, για την πολύπλοκη ιστορία του και των υψηλής ποιότητας κινουμένων σχεδίων του. Το 2021, η σειρά κέρδισε ένα βραβείο Άννι και το βραβείο Kidscreen για "Καλύτερη Καινούρια Σειρά", μια κατηγορία που περιλαμβάνει όλες τις τηλεοπτικές σειρές ζωντανής δράσης και κινουμένων σχεδίων της χρονιάς, και έλαβε υποψηφιότητα για τέσσερα Βραβεία Έμμυ Πρωινής Ζώνης.

Το ακολούθησε μια ταινία μεγάλου μήκους με τίτλο *[[Κυνηγοί Τρολ: Το Ξύπνημα των Τιτάνων]]*, που κυκλοφόρησε στις 21 Ιουλίου του 2021.

## Παραπομπές


## Εξωτερικοί σύνδεσμοι

* 
* 

Κατηγορία:Τηλεοπτικές σειρές Netflix
Κατηγορία:Τηλεοπτικές σειρές της DreamWorks Animation
Κατηγορία:Τηλεοπτικές σειρές της Universal Television
Κατηγορία:Το Έπος της Αρκάντια
Κυνηγοί Τρολ: Το Ξύπνημα των Τιτάνων

Το ***Κυνηγοί Τρολ: Το Ξύπνημα των Τιτάνων*** (πρωτότυπος αγγλικός τίτλος: *Trollhunters: Rise of the Titans*) είναι Αμερικανική ταινία επιστημονικής φαντασίας κινουμένων σχεδίων υπολογιστή του 2021 σε σκηνοθεσία από τους Τζοχάνε Ματ, Φρανσίσκο Ρουίς Βελάσκο, και Άντριου Σμιτ και σενάριο από τους Γκιγιέρμο Ντελ Τόρο, Μαρκ Γκούγκενχαϊμ, και Νταν και Κέβιν Χέιτζμαν. Είναι το τέλος του franchise *[[Το Έπος της Αρκάντια]]* του Ντελ Τόρο, το οποίο περιλαμβάνει τα *[[Κυνηγοί Τρολ: Το Έπος της Αρκάντια|Κυνηγοί Τρολ]]*, *[[Τρεις από το Πουθενά: Το Έπος της Αρκάντια|Τρεις από το Πουθενά]]*, και *[[Οι Μάγοι: Το Έπος της Αρκάντια|Οι Μάγοι]]*.

Κυκλοφόρησε στο Netflix στις 21 Ιουλίου του 2021, και έλαβε γενικά θετικά σχόλια από τους κριτικούς αλλά αρνητικά προς μικτά από το κοινό και τους φαν, με επαίνους για τα κινούμενα σχέδια και τις φωνητικές ερμηνείες, αλλά επικρίσεις για το τέλος.

## Παραπομπές


## Εξωτερικοί σύνδεσμοι

* 
* 
* 

Κατηγορία:Ταινίες του 2021
Κατηγορία:Αμερικανικές ταινίες κινουμένων σχεδίων
Κατηγορία:Ταινίες κινουμένων σχεδίων της DreamWorks Animation
Κατηγορία:Ταινίες του Netflix
Κατηγορία:Το Έπος της Αρκάντια
Κατηγορία:Ταινίες κινουμένων σχεδίων του 2021
Κατηγορία:Αμερικανικές ταινίες της δεκαετίας 2020
Ελάχιστο πολυώνυμο (γραμμική άλγεβρα)

Στην γραμμική άλγεβρα, το **ελάχιστο πολυώνυμο** ενός πίνακα A είναι το πολυώνυμο p(\cdot) για το οποίο p(A) = 0, έχει συντελεστή μεγιστοβάθμιου όρου την μονάδα και έχει τον μικρότερο βαθμό από κάθε πολυώνυμο που ικανοποιεί τις δύο πρώτες ιδιότητες.

## Δείτε επίσης
* Χαρακτηριστικό πολυώνυμο
* Ιδιοτιμές και ιδιοδιανύσματα

## Παραπομπές
Πίνακας από μονάδες

Στη γραμμική άλγεβρα ένας **πίνακας από μονάδες** είναι ο πίνακας που όλα του τα στοιχεία είναι μονάδες 1. Για παράδειγμα, οι παρακάτω πίνακες είναι πίνακες από μονάδες διαφορετικών διαστάσεων: 
:
J_2 = \underbrace{
\begin{bmatrix}
1 & 1 \\
1 & 1
\end{bmatrix}}_{2 \times 2},
\quad 
J_{2, 3} = \underbrace{
\begin{bmatrix}
1 & 1 & 1\\
1 & 1 & 1
\end{bmatrix}}_{2 \times 3},
\quad 
J_3 = \underbrace{
\begin{bmatrix}
1 & 1 & 1\\
1 & 1 & 1 \\
1 & 1 & 1
\end{bmatrix}}_{3 \times 3},
\quad 
J_4 = \underbrace{
\begin{bmatrix}
1 & 1 & 1 & 1 \\
1 & 1 & 1 & 1 \\
1 & 1 & 1 & 1 \\
1 & 1 & 1 & 1
\end{bmatrix}}_{4 \times 4}.


Για την ειδική περίπτωση που ο πίνακας έχει την μορφή διανύσματος γραμμής ή στήλης, λέγεται **διάνυσμα από μονάδες**. Για παράδειγμα, 
:
J_{1,3} = \begin{bmatrix}
1 & 1 & 1
\end{bmatrix},
\quad 
J_{3,1} = \begin{bmatrix}
1 \\ 1 \\ 1
\end{bmatrix},
\quad 
J_{1,4} = \begin{bmatrix}
1 & 1 & 1 & 1
\end{bmatrix},
\quad 
J_{4,1} = \begin{bmatrix}
1 \\ 1 \\ 1 \\ 1
\end{bmatrix}.


## Ιδιότητες
Για τον τετραγωνικό πίνακα από μονάδες J_n ισχύει ότι:
* Είναι συμμετρικός.
* Το ίχνος του J_n ικανοποιεί \operatorname{tr}(J_n) = n.
* Η ορίζουσα του J_n ικανοποιεί
::
\operatorname{det}(J_n) = \begin{cases}
 1 & \text{αν }n = 1 \\
 0 & \text{διαφορετικά}.
\end{cases}

* Η τάξη του J_n είναι \operatorname{rank}(J_n) = 1.
* Ο J_n έχει ιδιοδιάνυσμα J_{n,1} με ιδιοτιμή 1. Από το θεώρημα rank-nullity προκύπτει ότι η ιδιοτιμή 0 έχει πολλαπλότητα n-1.
* Το χαρακτηριστικό πολυώνυμο είναι p_{J_n}(x) = x^{n-1} \cdot (x - 1).
* Ο πίνακας \tfrac{1}{n} J_n είναι ταυτοδύναμος, καθώς για κάθε διάνυσμα \mathbf{x} ισχύει ότι \mathbf{x}^TJ_n \mathbf{x} = \left(\sum_{i = 1}^n x_i \right)^2 \geq 0.
* Για κάθε φυσικό αριθμό k \geq 1, οι δυνάμεις του πίνακα δίνονται από J_n^k = n^{k-1} J_n.
* Από τη σχέση J_n ^2 = nJ_n προκύπτει ότι το ελάχιστο πολυώνυμο είναι p_{J_n}(x) = x^2 - nx.

## Δείτε επίσης
* Μηδενικός πίνακας
* Ταυτοτικός πίνακας

## Παραπομπές


 

Κατηγορία:Πίνακες (μαθηματικά)
Τηγάνι Λήμνου

Το **Τηγάνι **ή **Παξιμάδι** είναι ακατοίκητη βραχονησίδα στη νοτιοανατολική άκρη της Λήμνου. Βρίσκεται απέναντι από το ομώνυμο ακρωτήριο (λέγεται και Άκρα Τηγάνι) και νοτιοανατολικά από το ακρωτήριο Ρόπαλο. Αποτελεί μέρος του δικτύου Natura 2000 (GR4110008) και έχει χαρακτηριστεί Καταφύγιο Άγριας Ζωής. Στην θαλάσσια περιοχή του Άκρα Τηγάνι βυθίστηκε το 1948 λόγω ατυχήματος το επιβατηγό ατμόπλοιο ΑΛΕΞΑΝΔΡΟΥΠΟΛΙΣ σε μέγιστο βάθος 58 μέτρα. Το ναυάγιο, σύμφωνα με την γνωμοδότηση του Κεντρικού Συμβουλίου Νεωτέρων Μνημείων του ΥΠΠΟΑ, είναι ένα από τα τρία  επισκέψιμα ναυάγια της Λήμνου.

## Παραπομπές


Κατηγορία:Βραχονησίδες της Λήμνου
Κατάλογος των ακριβότερων ταινιών

[μικρογραφία|Το ''Μπεν Χουρ'' (1925) ήταν η πιο ακριβή ταινία του [Βουβός κινηματογράφος|βουβού κινηματογράφου, κρατώντας το ρεκόρ για 20 χρόνια.]]
Λόγω του μυστικού χαρακτήρα της λογιστικής του Χόλυγουντ, δεν είναι ξεκάθαρο ποια είναι η πιο ακριβή ταινία που γυρίστηκε ποτέ. Το *[[Star Wars: Η Δύναμη Ξυπνάει]]* κατέχει επίσημα το ρεκόρ με καθαρό προϋπολογισμό $447 εκατομμυρίων (αν και είναι πιθανό το ** να κοστίζει περισσότερο εάν η τιμή του είναι στο υψηλότερο επίπεδο του αναφερόμενου κόστους παραγωγής $350–460 εκατομμυρίων). Η τρίτη και η τέταρτη ταινία *[[Κατάλογος ταινιών του Κινηματογραφικού Σύμπαντος της Marvel|Εκδικητές]]* (''Ο Πόλεμος της Αιωνιότητας'' και ''Η Τελευταία Πράξη'') αποτελούν την πιο ακριβή παραγωγή back-to-back ταινιών, με συνδυασμένο κόστος παραγωγής πάνω από $1 δισεκατομμύριο, σύμφωνα με έναν από τους σκηνοθέτες.

## Ακριβότερες ταινίες (μη προσαρμοσμένες από τον πληθωρισμό)

## Δείτε επίσης

* Κατάλογος μεγαλύτερων εισπρακτικών αποτυχιών
* Κατάλογος κινηματογραφικών ταινιών με τις μεγαλύτερες εισπράξεις

## Παραπομπές

Κατηγορία:Κατάλογοι για ταινίες
Κατηγορία:Ρεκόρ
Σοσιαλιστικό Κόμμα Ελλάδος

Το **Σοσιαλιστικό Κόμμα Ελλάδος** (**Σ.Κ.Ε.**) ήταν ένα ελληνικό πολιτικό κόμμα με σοσιαλιστική ιδεολογία. Ιδρύθηκε από μια αντιφρονούσα μειοψηφία του Σοσιαλιστικού Εργατικού Κόμματος Ελλάδος (ΣΕΚΕ), με επικεφαλής τον Αριστοτέλη Σίδερη, που αντιτάχθηκε στην είσοδό του στην Κομμουνιστική Διεθνή, όταν και μετονομάστηκε σε Κομμουνιστικό Κόμμα Ελλάδας το 1924.

Το κόμμα δραστηριοποιήθηκε μεταξύ των συνδικάτων, ιδιαίτερα εντός της Γενικής Συνομοσπονδίας Εργατών Ελλάδος (ΓΣΕΕ), σε σημείο που ένα από τα βασικά στελέχη του, ο Δημήτρης Στρατής (ΣΕΚΕ) εξελέγη γενικός γραμματέας, επικεφαλής της συνδικαλιστικής οργάνωσης. Σε αντίθεση με την πλειοψηφία των Ελλήνων σοσιαλιστών, το Σοσιαλιστικό Κόμμα Ελλάδας ήταν μέλος της Σοσιαλιστικής Εργατικής Διεθνούς, όπως και άλλα σοσιαλιστικά κόμματα σε όλο τον κόσμο που είχαν αντιταχθεί στην Οκτωβριανή Επανάσταση και στην κατάληψη της εξουσίας από τους Μπολσεβίκους. Υπήρξε μέλος της από το 1923 έως το 1931, καθώς και το 1933.

Το 1931, μια ομάδα με επικεφαλής τον Δημήτρη Στρατή αποσχίστηκε από το Σοσιαλιστικό Κόμμα Ελλάδας για να ιδρύσει το Ανεξάρτητο Σοσιαλιστικό Κόμμα. Ωστόσο, το κόμμα ήταν βραχύβιο αφού τον επόμενο χρόνο, ο Δημήτρης Στρατής, επικεφαλής των αντιφρονούντων, επέστρεψε στο Σοσιαλιστικό Κόμμα Ελλάδος και εκλέχθηκε μέλος της Κεντρικής Επιτροπής του.

Κατά τη διάρκεια του Β΄ Παγκοσμίου Πολέμου, το κόμμα συμμετείχε στην ίδρυση της Ένωσης Λαϊκής Δημοκρατίας (ΕΛΔ) ως μέτωπο αντίστασης ενάντια στην κατοχή της Ελλάδας από τις δυνάμεις του Άξονα, (Ιταλία, Γερμανία, Βουλγαρία) και κατά του φασισμού γενικότερα. Στις 27 Σεπτεμβρίου 1941 συμμετείχε στην ίδρυση του Εθνικού Απελευθερωτικού Μετώπου (ΕΑΜ) δια του Χρήστου Χωμενίδη, μαζί με το Κομμουνιστικό Κόμμα Ελλάδας (ΚΚΕ) δια του Λευτέρη Αποστόλου και το Αγροτικόν Κόμμα Ελλάδος δια του Ηλία Τσιριμώκου.

Παρά το γεγονός ότι το ΣΚΕ και η ΕΛΔ ήταν μειοψηφούσες δυνάμεις στο ΕΑΜ, ο εκπρόσωπός τους, καθηγητής Αλέξανδρος Σβώλος, διορίστηκε πρόεδρος στην Κυβέρνηση του βουνού, που σχηματίστηκε από την ελληνική αντίσταση το 1944.

Τον Φεβρουάριο του 1949 το Σοσιαλιστικό Κόμμα αποφάσισε να διακόψει τις σχέσεις του με το Κομμουνιστικό Κόμμα, με αποτέλεσμα την αποτύπωση στο εκλογικό του σώμα, αντίκτυπο που φάνηκε ιδιαίτερα κατά τις εκλογές του 1952 όπου το κόμμα αντιμετώπισε μεγάλη αποτυχία.

Τον Σεπτέμβριο του 1953 οι Σοσιαλιστές από κοινού με το Δημοκρατικόν Κόμμα ίδρυσαν το Δημοκρατικόν Κόμμα Εργαζομένου Λαού (ΔΚΕΛ). Δύο μήνες αργότερα, οι σοσιαλιστές του νέου κόμματος ίδρυσαν στο εσωτερικό του τον Ελληνικό Σοσιαλιστικό Σύνδεσμο, μια οργάνωση με στόχο τη διασφάλιση και τη διατήρηση της σοσιαλιστικής πολιτικής στο ΔΚΕΛ.

## Δείτε επίσης
* Σοσιαλιστικό Εργατικό Κόμμα Ελλάδος
* Ένωση Λαϊκής Δημοκρατίας
* Δημοκρατικόν Κόμμα Εργαζομένου Λαού
* Γενική Συνομοσπονδία Εργατών Ελλάδας

## Παραπομπές


*
Κατηγορία:Πρώην πολιτικά κόμματα στην Ελλάδα
Κατηγορία:Πρώην σοσιαλιστικά κόμματα στην Ελλάδα
Γεωργία Γεννιά

Η **Γεωργία Γεννιά** (Τρίπολη Αρκαδίας, 1974) είναι Ελληνίδα δασκάλα και πολιτικός. Έχει διατελέσει βουλευτής Α' Πειραιώς εκλεγμένη με τον ΣΥΡΙΖΑ, ενώ σήμερα είναι πολιτικό στέλεχος του ΠΑΣΟΚ – Κίνημα Αλλαγής.

## Βιογραφικά στοιχεία
Γεννήθηκε στην Τρίπολη Αρκαδίας το 1974, ενώ έχει ρίζες από τη Σμύρνη και καταγωγή από τον Πειραιά. Σπούδασε Παιδαγωγικά στο Παιδαγωγικό Τμήμα του Εθνικού και Καποδιστριακού Πανεπιστημίου Αθηνών. Εργάζεται ως δασκάλα στον Πειραιά.

Είναι παντρεμένη με τον γυμναστή και πρώην καλαθοσφαιριστή του Πειραϊκού, Στράτο Βαφειά κι έχει έναν γιο τον Στέφανο-Σωκράτη.

Το 1995 εκλέχτηκε στο Γραφείο Πόλης της Σπουδάζουσας της Νεολαίας ΠΑ.ΣΟ.Κ. και το 1998 στο Κεντρικό Συμβούλιο, με αρμοδιότητες στο Γραφείο Σπουδάζουσας. Το 1998 εκλέχτηκε πρόεδρος του Συλλόγου Φοιτητών «Αλέξανδρος Δελμούζος» του Παιδαγωγικού Τμήματος του Πανεπιστημίου Αθηνών. Ως εκπρόσωπος της Εθνικής Φοιτητικής Ένωσης Ελλάδος ήταν μέλος του Δ.Σ. του Κέντρου Ερευνών για τη Γυναίκα της Μεσογείου. 

Το Μάιο του 2010, αποχώρησε από το ΠΑΣΟΚ και κατήλθε ως υποψήφια περιφερειακή σύμβουλος Πειραιά και Νησιών, με το Συνδυασμό «Αττική Συνεργασία - Όχι στο Μνημόνιο» υπό τον Αλέξη Μητρόπουλο. Το 2011-12 ήταν μέλος της Πολιτικής Γραμματείας του Πανελλήνιου Άρματος Πολιτών, από όπου αποχώρησε τον Απρίλιο του 2012, μετά την συνεργασία του Πανελλήνιου Άρματος Πολιτών με τους Ανεξάρτητους Έλληνες. Συμμετείχε στη δημιουργία της πολιτικής κίνησης «Αλληλεγγύη» με επικεφαλής τον Στάθη Παναγούλη. Η πολιτική κίνηση συνεργάστηκε στις Βουλευτικές Εκλογές του 2012 με τον ΣΥΡΙΖΑ και άλλες δυνάμεις της Αριστεράς υπό το εννιαίο ψηφοδέλτιο Συνασπισμός Ριζοσπαστικής Αριστεράς - Ενωτικό Κοινωνικό Μέτωπο. Τον Δεκέμβριο του 2012, συμμετείχε ως ιδρυτικό στέλεχος της Κίνησης Ιδεών και Δράσης ΠΡΑΤΤΩ υπό τον Νίκο Κοτζιά.

Εξελέγη βουλευτής Α' Πειραιώς στις Βουλευτικές Εκλογές Σεπτεμβρίου 2015 με τον ΣΥΡΙΖΑ. Στις Εθνικές Εκλογές του 2019, ήταν υποψήφια εκ νέου με τον ΣΥΡΙΖΑ - Προοδευτική Συμμαχία, χωρίς να καταφέρει να εκλεγεί.

Τον Οκτώβριο του 2023, επέστρεψε στο ΠΑΣΟΚ – Κίνημα Αλλαγής, στηρίζοντας στις εσωκομματικές εκλογές τον πρόεδρο του κόμματος, Νίκο Ανδρουλάκη.

## Παραπομπές

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Πολιτικοί του ΠΑΣΟΚ
Κατηγορία:Βουλευτές Α΄ Πειραιά
Κόμπι Λήμνου

Το **Κόμπι** ή **Κόμπιο** ή **Κουμπί** είναι ακατοίκητη νησίδα στη δυτική είσοδο του κόλπου του Μούδρου στην Λήμνο. Βρίσκεται δίπλα και νοτιοανατολικά της χερσονήσου του Φακού, βόρεια της βραχονησίδας Καστριά, απέναντι από τα Τουρκικά παράλια και το ψηλότερο σημείο του είναι 54 μέτρα. Αποτελεί μέρος του δικτύου Natura 2000 (GR4110008) που έχει χαρακτηριστεί Καταφύγιο Άγριας Ζωής. Επάνω στη νησίδα υπάρχει φάρος αλλά και το και το εξωκλήσι της Αγίας Φωτεινής. Ο φάρος κατασκευάστηκε από την Γαλλική εταιρεία φάρων και λειτούργησε για πρώτη φορά το 1912. Έχει ύψος πύργου 7 μέτρα και εστιακό ύψος 57 μέτρα. Όταν η θάλασσα "τραβιέται", αφήνεται μεταξύ ακτής και νησίδας μια λουρίδα γη και φθάσει κανείς σ' αυτήν περπατώντας.

Διοικητικά, σύμφωνα με το πρόγραμμα Καλλικράτης ανήκει στον Δήμο Λήμνου της Περιφέρειας Βορείου Αιγαίου και αναφέρεται ως ξεχωριστός οικισμός από το 1951 να απογράφεται στην τότε κοινότητα Τσιμανδρίων.

## Εξωτερικοί σύνδεσμοι

* Πεζοπορία στο φάρο του ακρωτηρίου Κόμπι! στο https://www.youtube.com/.

## Παραπομπές


Κατηγορία:Βραχονησίδες της Λήμνου